ফ্যানারোজোয়িক
ফ্যানারোজোয়িক অধিযুগ হল ভূতাত্ত্বিক সময়ের কালক্রমের অন্তর্গত বর্তমান ভূতাত্ত্বিক অধিযুগ এবং এমন একটি সময় যখন প্রচুর পরিমাণে প্রাণী এবং উদ্ভিদ জীবন অস্তিত্ব লাভ করেছিল। এটা ৫৪.১ কোটি বছর পূর্ব হতে বর্তমান সময় পর্যন্ত অন্তর্ভুক্ত করে এবং এটা ক্যাম্ব্রিয়ান যুগ শুরু হওয়ার সাথে সাথেই শুরু হয়েছিল যখন বিচিত্র ধরণের শক্ত-খোলসযুক্ত প্রাণী সৃষ্টি হয়েছিল। এর নাম উদ্ভুত হয়েছিল প্রাচীন গ্রিক শব্দ (phanerós- ফ্যানারোজ) এবং (zōḗ- জোয়) থেকে যাদের অর্থ দৃশ্যমান জীবন এবং যেহেতু এটা বিশ্বাস করা হত যে জীবনের সূচনা হয়েছিল ক্যাম্ব্রিয়ান যুগ হতে যা এই অধিযুগের অন্তর্ভুক্ত প্রথম যুগ ছিল। ফ্যানারোজোয়িক অধিযুগের পূর্বের সময়কে প্রাক্-ক্যাম্ব্রিয়ান কাল বলা হত যা বর্তমানে হেডিয়ান, আর্কিয়ান এবং প্রোটেরোজোয়িক অধিযুগে বিভক্ত হয়েছে।
ডাইনোসরের বিবর্তন
যে সমস্ত জীবাশ্ম বিশ্লেষণ করে নিশ্চিতভাবে ডাইনোসর হিসেবে চিহ্নিত করা যায় তাদের মধ্যে প্রাচীনতম সরিস্কিয়ানরা (গিরগিটির-মতো-কোমরওয়ালা) হল "নিয়াসাসরাস" (২৪ কোটি ৩০ লক্ষ), "স্যাটার্নালিয়া" (২২ কোটি ৫০ লক্ষ-২৩ কোটি ২০ লক্ষ), "হেরেরাসরাস" (২২ কোটি-২৩ কোটি), "স্টোরিকোসরাস" (সম্ভবত ২২ কোটি ৫০ লক্ষ-২৩ কোটি), "ইওর‍্যাপ্টর" (২২ কোটি-২৩ কোটি) এবং "অ্যাল্‌ওয়কেরিয়া" (২২ কোটি-২৩ কোটি)। "স্যাটার্নালিয়া" হয় একটি প্রাথমিক সরিস্কিয়ান নয়তো একটি প্রোসরোপড; বাকিরা নিশ্চিতভাবে প্রাথমিক সরিস্কিয়ান।